als_Latn dik_Latn sag_Latn
Vendim i habitshëm i Britanisë: Obezët dhe duhanpirësit përjashtohen nga operacionet
Nga Arkiva
Shërbimi Shëndetësor Kombëtar në Mbretërinë e Bashkuar do të refuzojë të praktikojë operacione rutinë tek individët me një indeks të masës trupore 30 ose më e lartë nëse jeta e pacientit nuk është në rrezik, raporton “The Independent”. Pacientët do të kenë kohë një vit për të reduktuar me 10% masën e tyre trupore në mënyrë që të operohen, sipas planeve të NHS, që kërkon të reduktojë shpenzimet në sektorin e shëndetit publik.
Duhanpirësit që refuzojnë të lënë vesin do të duhet të përballen me një vonesë prej gjashtë muajsh që të operohen, ose të lënë duhanin për të paktën tetë javë. Operacionet që mund të shtyhen nga NHS përfshijnë operacionet në legen ose gju.
Chris Hopson, zëdhënës i NHS Providers, shprehet se para marrjes së vendimit për të operuar një pacient shërbimet shëndetësore publike marrin në konsideratë aspekte të ndryshme. Por, shton ai, aspektet financiare janë veçanërisht të rëndësishme në këto momente. “Duke pasur parasysh që jemi në një krizë financiare më të gjatën dhe më të thellën në historinë e NHS, ndoshta do të shohim më shumë vendime të ngjashme në të ardhmen e afërt”, thotë Hopson.
Presidentja e Kolegjit Mbretëror të Kirurgëve në Mbretërinë e Bashkuar, Clare Marx, tha se kjo është “masa më e ashpër” e marrë në historinë e NHS.
“Duhanpirësit dhe pacientët obezë patjetër duhet të marrin ndihmë për të lënë duhanin, ose të humbin në peshë para operacionit për të përmirësuar shëndetin e tyre të përgjithshëm”, tha Marx. /DITA
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn war_Latn als_Latn als_Latn als_Latn als_Latn als_Latn als_Latn als_Latn